Ռուդոլֆ Բարանով

**Ռուդոլֆ Նիկոլաևիչ Բարանով** (, ), խորհրդային ռուս նկարիչ, գեղանկարիչ, մանկավարժ, պրոֆեսոր, ՌԳԱ-ի պատվավոր անդամ (2014), ԽՍՀՄ Նկարիչների միության անդամ (1976 թվականից, 1992 թվականից՝ Ռուսաստանի նկարիչների միություն)։ Ռուսաստանի Դաշնության վաստակավոր նկարիչ (2005)։

## Կենսագրություն
Ծնվել է 1942 թվականի հունվարի 1-ին Վլադիմիրի մարզի Կրասնայա Գորբատկա գյուղում։

1959 թվականին Սելիվանովյան ութամյա դպրոցն ավարտելուց հետո ընդունվել է Ա. Մ. Գորկու անվան լաքային մանրանկարչության Պալեխի գեղարվեստի ուսումնարանը, որն ավարտել է 1964 թվականին։ 1966 թվականին ընդունվել է Մոսկվայի Վ. Ի. Սուրիկովի անվան գեղարվեստի ինստիտուտի մոնումենտալ գեղանկարչության ֆակուլտետ, որտեղ սովորել է պրոֆեսոր Կ. Ա. Տուտևոլի ղեկավարությամբ և որն ավարտել է 1971 թվականին։ Ինստիտուտում սովորելու ընթացքում Ռուդոլֆ Բարանովն աշխատել է Մոսկվայի Ե. Բ. Վախթանգովի անվան թատրոնում
:

1971 թվականից ապրել և աշխատել է Կույբիշևում։ Բարանովն աշխատել է Մոսկվայում, Սամարայում և Պադովայում։ 1981-1985 թվականներին Բարանովը եղել է ՌԽՖՍՀ նկարիչների միության Կույբիշևի կազմակերպության խորհրդի նախագահը, իսկ 1998-2010 թվականներին՝ Ռուսաստանի նկարիչների միության Սամարայի տարածաշրջանային կազմակերպության խորհրդի նախագահը։  1983 թվականից Ստեղծագործական և հասարակական գործունեության հետ միաժամանակ զբաղվել է նաև մանկավարժական գործունեությամբ։ 1983-2008 թվականներին դասավանդել է Սամարայի Կ. Ս. Պետրով-Վոդկինի անվան գեղարվեստի ուսումնարանում։ 2006-2011 թվականներին եղել է Սամարայի պետական մանկավարժական համալսարանի և Սամարայի պետական ճարտարապետաշինարարական համալսարանի պրոֆեսոր։

1976 թվականից Բարանովն ընտրվել է ԽՍՀՄ Նկարիչների միության անդամ։ 2014 թվականին Բարանովին շնորհվել է ՌԳԱ-ի պատվավոր անդամի կոչում։  Որպես մոնումենտալիստ նկարիչ՝ Բարանովը ամենից շատ հակված է եղել դեպի հաստոցային նկարչություն, բայց նաև աշխատում էր ռուսական ակադեմիական դասական նկարչության և պալեխի արվեստի (սրբապատկերներ) ավանդույթներով։ Բարանովի ամենակարևոր գեղարվեստական աշխատանքներից են՝ «Դիմանկար յասամանի ֆոնի վրա» (), «Ռոմանտիկ լանդշաֆտ» (), «Փուչիկները թռան» (), «Անդրեյի դիմանկարը» (), «Ինքնադիմանկար. Սպիտակ գինի» (), «Կոլպ գետը» կամ «Մանկության գետը» (), թուղթ և մատիտ՝ «Վ. Ի. Լենին», «Դ. Դ. Ժիլինսկու դիմանկարը» (), «Ե. Ե. Մոիսեենկոյի դիմանկարը», «Աղջիկ Կալմիկիայից» (), «Կռունկավարուհին» (), «Պալեխ»։ 1971 թվականից Բարանովը սկսել է մասնակցել մարզային, հանրապետական և համամիութենական արվեստի ցուցահանդեսների։  Բարանովի անհատական ցուցահանդեսներն անցկացվել են Ռուսաստանում (Մոսկվա, Սանկտ Պետերբուրգ, Սամարա, Նովոկույբիշևսկ) և արտերկրում՝ Գերմանիայում, Ֆրանսիայում, Իտալիայում, Բուլղարիայում և Չինաստանում։  2002 թվականին նրա աշխատանքները մասնակցել են Ռուսաստանի գեղարվեստի ակադեմիայի հովանու ներքո անցկացվող «Կարմիր դարպասներ» () շրջիկ ցուցահանդեսին։

## Գործունեության գնահատականներ
Ըստ ակադեմիկոս և ՌԳԱ նախագահ Զուրաբ Ծերեթելի․
 Ռուդոլֆ Բարանովը բառի բուն իմաստով մոնումենտալիստ է, որը հակվում է դեպի հաստոցային նկարչության զգալի ձևեր։ Նրա ժանրային կոմպոզիցիաները, դիմանկարները, պատմական կերպարներով տեսարանները, լանդշաֆտները զուրկ չեն իդեալիստական պահերից։  Ստեղծագործություններում գերակշռում է գրական սյուժեն, պատմողական անշտապողականությունը։ Մոսկվայի, Սամարայի, իտալական Պադովայի օբյեկտների վրա աշխատանքը նրան հարուստ փորձ տվեց և ընդլայնեց ստեղծագործական հորիզոնները։ Նրա ստեղծագործություններում ստեղծված պատկերներն ունեն հզոր ներքին էներգիա, աշխարհի ընկալման հատուկ պոետիկա։

## Մրցանակներ
* Ռուսաստանի Դաշնության վաստակավոր նկարիչ (2005) 
* **[[Ռուսաստանի գեղարվեստի ակադեմիա|ՌԳԱ]] արծաթե մեդալ**

## Ծանոթագրություններ

## Գրականություն
*Русские художники XVIII-XX веков / Соловьев В. Д. — Москва: Эксперт-клуб, 2005. — 429 с. — ISBN 5-98881-001-2
*Историко-культурная энциклопедия Самарского края: персоналии / Упр. культуры Администрации Самар. обл., Обл. центр нар. творчества ; [отв. ред.-сост. Лейбград]. — Самара: Самар. Дом печати, Т.1: А-Д. — 1993. — 384 с. — ISBN 5-7350-0038-1
*История искусства народов СССР: В 9 т. / Акад. художеств СССР, НИИ теории и истории изобразит. искусств. — Москва: Изобраз. искусство // Искусство народов СССР 1960-1977 годов. Кн. 1. Т. 9 / Под ред. Б. В. Веймарна и др. — 1982. — 439 с. 
*Кто есть кто в Самаре / Е. Морская, С. Крамаренко. — Самара: Навигатор-Ф, 1998. — 335 с. — ISBN 5-901103-01-7

## Արտաքին հղումներ
* 
* 
* 

Կատեգորիա:Գիտնականներ այբբենական կարգով
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Ռուսաստանի Դաշնության վաստակավոր նկարիչներ
Կատեգորիա:Ռուսաստանի նկարիչների միության անդամներ